Boes Orman

Eleuterio (Boes) Orman (☆ 15 di februari 1915 na Aruba - † 22 di april 2013 na Aruba) tabata e prome futbolista profesional di Aruba y di Antias Hulandes.

 Bida 
Eleutherio Orman a nace den un famia di piscado di Arendsstraat, den bario di Rancho na Oranjestad. E tabata piscado di profesion. 

Desde jong Orman tabatin talento pa e wega di bala di futbol. Hunto cu su ruman Emil, e tabata hunga pa Hollandia, e club di Rancho. Despues di dies aña e ta bandona e club pa Aruba Juniors y na 1944 pa Jong Holland na Corsou. Orman ta muda pa Venezuela, unda e ta hunga entre 1945 y 1947 pa Sport Club Dos Caminos, birando e prome futbolista profesional Arubano. Dos Caminos tabata un club di futbol den liga maximo di Venezuela cu a titula seis biaha campeon nacional, incluso na aña 1945. Na su regreso na Aruba Orman a join Hollandia di nobo y na inicio di añanan 50 ta cambia pa RCA. El a participa den seleccion Arubano y a cosecha exito na Surnam na 1949 y 1953. Su carera como futbolista y internacionalista a span un periodo di un cuarto di un siglo.thumb|200px|Borchi di Caya Eleuterio (Boes) Orman

 Honor 
 Na 1975 e ta wordo condecora den Orden di Oranje-Nassau cu e medaya honorario di plata.
 Na 1976 AVB a dedica un torneo di futbol na su persona, e torneo Boes Orman.
 Na 2013 a duna un seccion di Arendsstraat su nomber, Caya Boes Orman. Algun aña prome e otro seccion di Arendsstraat a cambia nomber pa Avenida Alo Tromp.https://web.archive.org/web/20220927151511/https://www.arubahuis.nl/images/stories/Noticiero_PDF/sept_okt_2010_4.pdf  Onthulling
naambord ‘Caya Boes Orman’, Noticiero Aruba (september/oktober 2010) 

Category:Futbolista
Category:Hende
Category:Futbòl na Aruba